אסי טוביה וחברים

אסי טוּביה וחברים היא תוכנית דרמה קומית ישראלית המיועדת לילדים מהמגזר הדתי ומשודרת על ידי ערוץ מאיר לילדים. הסדרה החלה את דרכה בכיכוב השחקנים אסי צובל וטוביה רוזנפלד תחת השם אסי וטוביה ולאחר שהצטרפו אליהם שחקנים נוספים קיבלה הסדרה את שמה הנוכחי.

בין 2006 ל-2025 שודרו 11 עונות של הסדרה והיא נחשבת לסדרת הטלוויזיה הארוכה ביותר שנוצרה בערוץ מאיר לילדים. כמו כן, נוצרו לסדרה מספר תוכניות ספין אוף, כגון "הרפתקאות אסי וטוביה בעיר דוד", "הסוד של ירושלים" "יבנה וחכמיה" ועוד.

 היסטוריה והתפתחות הסדרה 
בדצמבר 2006 הוחלט בערוץ מאיר, אתר אינטרנט להפצת יהדות מטעם מכון מאיר, להפנות חלק מתכניו לילדים ונוער. כך החלו לשדר תוכנית טלוויזיה קצרה בשם "תנ"ך חי", במהלכה הציג הרב לוי סודרי את סיפורי התנ"ך לילדים. לאחר תקופה של שידורים הצטרף טוביה רוזנפלד בתור מנחה הפותח וסוגר התוכנית תוך שהוא מוסיף כמה מונולוגים חינוכיים ומנגן ניגונים. אחרי כמה חודשים הצטרף אסי צובל, ששימש בתור עורך וידאו בתוכנית, וכך נוצר הצמד "אסי וטוביה", שהציג יחד עלילות ארוכות יותר. בריאיון לרב חגי לונדין סיפר אסי צובל על תהליך הצטרפותו לתוכנית כשחקן:

בדצמבר 2009 עברו צילומי התוכנית מהמקלט אל אולפן מכון מאיר, שם נוצר ה'צריף' המיתולוגי של התוכנית וגם הצטרף אבישי שטרית בתור מפעיל בובת תרנגול הודו מדבר בשם "פולקע". לאחר שאסי צובל ערך את הריאיון לשטרית עלה בלבו חשש שמא הבובה עלולה להפחיד את הילדים הצופים בסדרה, ולכן בעצתו של שטרית הם הלכו לגן ילדים יחד עם הבובה ומשתגובתם הייתה חיובית הם הכניסו את "פולקע" לסדרה.

באותה תקופה היה יובל גינזבורג במאי הסדרה, ולאחר שצפה בקטע משחק של עופר מימרן בהמלצתו של שטרית, קרא לו להצטרף לשחק בסדרה בתור חברו של אסי. לאחר מכן החליף את גינזבורג הבמאי אופיר דרעי. בסוף העונה השביעית הצטרף השחקן אריאל קרן בתור שחקן אורח ובעונות הבאות הפך לשחקן קבוע.

ביוני 2021 פרסם אסי צובל כי כחצי שנה לפני כן החליט ערוץ מאיר להיפרד ממנו יחד עם עוד כמה מצוות הערוץ, אולם באוקטובר של אותה שנה הוא שב לערוץ.

 שידורי הסדרה והחלוקה לעונות 
בתחילה, הסדרה הייתה בין התוכניות היחידות של הערוץ ושודרה באופן עקבי וברצף, וכן לא הייתה מחולקת לעונות כלל.

עד שנת 2012 שודרו כבר למעלה מ-500 פרקים של הסדרה. בשלב מסוים חולקה הסדרה באתר ערוץ מאיר למספר סדרות נפרדות; "החדר של טוביה", בה נכללו הפרקים שצולמו במקלט בשנתיים הראשונות של הסדרה, "אסי וטוביה עולים לצריף", בה נכללו הפרקים הראשונים שצולמו לאחר המעבר לצריף, וכן "אסי טוביה ופולקע" ו"אסי טוביה וחברים" מחולקים כרונולוגית לפי הפרקים הישנים והחדשים בהתאמה.

לאחר תקופה הוחלט לאחד בחזרה את הסדרה ולחלקה למספר עונות, וכך נקבע גם מספור העונות החדשות. עונה 6 שודרה בשנת 2015 והוקדשה לנושאי השבת ביהדות, עונה 7 שודרה בקיץ 2016, עונה 8 שודרה ב-2017, עונה 9 שודרה בקיץ 2019 ועונה 10 בקיץ 2022. לרוב, כל עונה מתחילה להיות משודרת בחודש יולי עם בואו של החופש הגדול.

בינואר 2013 החלו לשדר את פרקי התוכנית גם בטלוויזיה בכבלים ובלוויין דרך אפיק 96 ב-HOT, ובפברואר 2014 גם ב-yes. מספר פרקים מהסדרה דובבו על ידי הערוץ לשפה האנגלית.

סקירת הסדרה

הסדרה המקורית
ממוזער|240x240 פיקסלים|תמונת הסדרה הקודמת. בתמונה נראים דמויותיהם של אסי צובל, פולקע וטוביה רוזנפלד (מימין לשמאל)ממוזער|קאסט הצילומים של תוכנית הספין אוף "יבנה וחכמיה"
ספין אוף

 רקע עלילתי 
ממוזער|דמויות התוכנית, פולקע ומולי (מימין לשמאל)
רוב עלילת הסדרה מתרחשת ב'צריף' המיתולוגי; צריף מעץ ברחוב שדרות המאירי 4 בשכונת קריית משה בירושלים, בו נוהגים להתאסף ילדי השכונה, אסי, עופר, מולי מתי ועוד. הצריף משמש גם כמקום משכנו של תרנגול ההודו המדבר, "פולקע", מדען אשר נוהג לערוך את ניסוייו בצריף ומהווה לרוב אתנחתא קומית. טוביה רוזנפלד הוא מוזיקאי ותקליטן, אשר מהווה את הדמות הבוגרת והאחראית בצריף.

ילדי הצריף לומדים בבית ספר יסודי בירושלים בו נמצאים גם המחנך אביגדור וניסים השרת. לאורך רוב עונות הסדרה הראשונות תואר כי ילדי הצריף לומדים בכיתה ד', בעונות 7 ו-8 תואר כי הם לומדים בכיתה ו' 2, בעונות 9 ו-10 תואר כי הם לומדים בכיתה ז' 3, ובעונה 11 תואר כי הם לומדים בכיתה ח' 3. ב"הרפתקאות אסי וטוביה בעיר דוד" אשר שודרה בין עונה 6 לעונה 7, מתוארות ההכנות לבר המצווה של ילדי הצריף.

 הצריף 
הצריף במקור שימש כמחסן של אבו רפול, גבאי בית כנסת בירושלים, עד שמצאו אותו אסי וטוביה בחיפושם אחר מבנה למסיבת חנוכה.

במספר הזדמנויות במהלך הסדרה תוארו באופן לא קוהרנטי מספר אפשרויות בנוגע למתרחש בתת-הקרקע של הצריף; כך במהלך עונה 2, בסדרת פרקים בשם "נקמתו של זאוס" מתואר כיצד אסי ופולקע מוצאים פסל של זאוס אשר שכב קבור כמה מטרים תחת רצפת הצריף, בסדרת פרקים אחרת בשם "כמעט הסוף" מתואר כיצד אסי, טוביה, שמשון ופולקע מוצאים מתחת לצריף סליק מתקופת המנדט הבריטי אשר שימש להחבאת מזון, נשק ואנשים, בפרק אחר תואר כיצד ידידיה נתקל בסליק ישן בקרבת הצריף שהיה בשימוש פלוגת תרנוגלים בשירות ההגנה, ובמהלך עונה 5 בסדרת פרקים תחת השם "מתחת לצריף" מתואר כיצד מוצאים גיבורי הסדרה במפתיע סליק נסתר של הלח"י הממוקם מתחת לצריף.

 ספין אוף 
במהלך השנים נוצרו מספר סדרות ספין אוף לאסי טוביה וחברים, כגון "אסי וטוביה בעיר דוד", "הסוד של ירושלים", "תלמוד ישראלי", "יבנה וחכמיה" ו"אבות לילדים", המתרחשים בין השאר, בצריף של החבורה, ובהם משתתפים כל הדמויות המרכזיות מהסדרה המקורית, אסי, טוביה ופולקע. בנוסף, דמויות מפתח בודדות מהסדרה משתתפות במספר סדרות נפרדות של ערוץ מאיר לילדים; כגון אסי בסדרה "מעמול" ו"אסי ויהונתן", טוביה ב-"12 המופלאים", פולקע ב"מגלים עולם", טוביה ופולקע "חקירה בין ממדית" ואסי והמורה אביגדור ב"חוג תנ"ך עם המורה אביגדור".

 הרפתקאות אסי וטוביה בעיר דוד 

הרפתקאות אסי וטוביה בעיר דוד היא סדרה בעלת 15 פרקים, בה מתמודדים אסי, טוביה, פולקע ועופר עם אגדה יבוסית עתיקה שקמה לתחייה ומסכנת את ביטחון מדינת ישראל. על פי האגדה, לפני שנים רבות, שרידיו של כתר עתיק יומין אשר העניק כוח עצום לאדם שחבש אותו, הושמד על ידי ארבעת המלכים הגדולים של אותה התקופה, וכושף לארבעה מטבעות אשר על ידי שיבוצן בטס זהב ניתן יהיה לשחזר את הכתר. החבורה נחלצת לעצור את ארנן (ויקטור יונה), מחליפו של הארכאולוג הראשי בעיר דוד אשר מנסה להשיג את הכתר. לאורך רוב פרקי הסדרה הם נכשלים בניסיונות לעצור את ארנן, והוא מצליח להניח את ידו על כל המטבעות, אך בסופו של דבר אסי מוצא את הכתר ומשמידו.

הסדרה נכתבה על ידי שני האריס, בוימה בידי יובל גינזבורג, צולמה בינואר 2014 ושודרה בין 2 ביולי ל-28 באוגוסט 2014.

 תלמוד ישראלי עם אסי וטוביה 

תלמוד ישראלי היא סדרת דרמה קומית אשר נוצרה בשיתוף עם ארגון תלמוד ישראלי המעודד את לימוד התלמוד לנוער. במהלך הסדרה נתקלים אסי, טוביה ופולקע, במגוון מקרים ומעשיות הקשורים לסוגיות מהתלמוד הבבלי. 

הסדרה נכתבה על ידי אדם צחי ובוימה בידי יצחק סברלדוב, שודרה לראשונה באוקטובר 2014 למשך 2 עונות, וצברה למעלה מ-300 אלף צפיות.

 הסוד של ירושלים 

הסוד של ירושלים היא סדרת דרמה בעלת 15 פרקים בהם גוללו את קורותיהם של אסי, טוביה, עופר, פולקע וחבורת ילדים ירושלמית אשר נבחרים לשחק בשעשועון בנושא ההיסטוריה של ירושלים ומתקיים ברחבי העיר. במהלך המשחק פוגשים אסי ועופר את חילקיהו, נביא שנסע בזמן מתקופת טרום חורבן בית המקדש השני. לאחר מכן הם חוזרים עמו בזמן אל אותה התקופה ומנסים למנוע את חורבן הבית.

הסדרה נכתבה על ידי אסי צובל ורננית פרשני, ובוימה בידי אפיר דרעי. צובל התבטא לגבי תהליך כתיבת הסדרה:

הסדרה צולמה בספטמבר 2016, עלתה לשידור ב-13 בנובמבר 2016 והייתה להשקעה הגדולה ביותר של הערוץ. 

בנוסף לשחקנים הקבועים של הזיכיון, לוהקו דמויות נוספות כגון יפים ריננברג המגלם את חילקיהו ורם מזרחי המגלם את שמשון. בתחילה תוכנן שמזרחי יגלם את הנביא חלקיהו אך לאחר מכן הוחלט לשנות זאת.

 אבות לילדים 

אבות לילדים היא סדרה בהשתתפות אסי, טוביה ופולקע, אשר מנגישים משניות ממסכת אבות. הסדרה נכתבה על ידי אדם צחי ובוימה בידי אייל זייד. היא שודרה החל משנת 2020.

 חקירה בין ממדית 
חקירה בין ממדית היא סדרת מדע בדיוני בהשתתפות טוביה, פולקע ודמויות נוספות, במהלכה פולקע מעביר חוג מדע בזום, ובמסגרת החוג הוא מחליט להשתמש בטכנולוגיה חדשה, ולהכניס את משתתפי החוג אל תוך מרחב וירטואלי בין-יקומי חדשני הנקרא "פולקע זום", אך כפיל של פולקע, מיקום אחר, כולא את הילדים בתוך ה"פולקע זום", ופולקע וטוביה פותחים במצוד אחריו. הסדרה נכתבה על ידי מתן צור ואור אסולין.

 יבנה וחכמיה 

יבנה וחכמיה היא סדרה בהשתתפות אסי, טוביה, פולקע ועופר, אשר מתרחשת בתל יבנה ובמהלכה מופיע חלון זמן שמוביל אל העיר יבנה העתיקה של לאחר חורבן בית שני. הדמויות נעות בין שתי התקופות באמצעות חלון הזמן.

הסדרה נכתבה על ידי יצחק לאור, בוימה בידי אופיר דרעי, הופקה בידי צבי יהודה הרלינג והחלה להיות משודרת ביולי 2023.

 דמויות 
+שחקןדמותאסי טוביה וחבריםהרפתקאות אסי וטוביה בעיר דודתלמוד ישראליהסוד של ירושליםאבות לילדיםחקירה בין ממדיתיבנה וחכמיהאסי צובלאסי  טוביה רוזנפלדטוביה אבישי שטריתפולקע השוטר מלאכי     ניסים  עופר מימראןעופר    דן סודרימתי   רב-פקד טוויזר אסף פני-אלמוֹלי אריאל קרןמתן פלדמן     יובל שוורצמןיובל שוורצמן רם מזרחישימי   יעקב יעקב שמשון אחיה השמשוני שחר לבב אלהמורה אביגדור   ליאור אלבוכראבנר אושרי מימוןאלישע עליון שמש יחזקאל לנגהדוד ריצ'רד  עמיחי עזרידידיהויקטור יונהארנן יפים ריננברגחלקיהו אשר בן-אבואמסלם ערן קראוסיעקב יעקב שמוליק הדג'סרומיאוס קוסינוס חנן לדרמןשלומפוס דניאל זרסקישמואל בן פקולי יאיר להמןציון המאמן  אדם פרופחסידאורח

 קבלה 
יהודה שלזינגר מ"ישראל היום" כינה את הצמד אסי וטוביה ככוכבי הילדים חובשי הכיפות, והמקבילה ליובל המבולבל של הציבור החילוני. אריאל הורוביץ מכיפה כתב כי כוכבי הסדרה הפכו למותג פופולרי בקרב ילדי הציונות הדתית, ולפי ynet התוכנית הצליחה לחדור כמעט לכל בית במגזר הדתי.

תמר רותם מ"הארץ" כתבה כי הסדרה חביבה ומושכת לצפייה, כשעל פי רוב השפה הטלוויזיונית בתוכנית עדכנית למדי. היא ציינה כי היה אפשר להתחבר אל הסדרה על אף התוכן הדתי בה, אך הדגישה כי מתעוררת תחושה מטרידה מהדרת הנשים מהתוכנית. כמו כן, גם השחקן אסי צובל סיפר כי פנה לרב דב ביגון, ראש ישיבת מכון מאיר, בבקשה כי יש להכניס נשים לתוכנית.

 ראו גם 
 עלילות ארץ גושן
 מעמול (סדרה)

 קישורים חיצוניים 






 ביאורים 

 הערות שוליים 

קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2006
קטגוריה:ערוץ מאיר לילדים